Malema sê SA'ners moet besluit hoe hulle jeens rassiste gaan optree | Maroela Media
Julius Malema, die geskorste leier van die ANC-jeugliga, sê hy het nie 'n probleem daarmee dat 'n foto van hom onder 'n foto van 'n apie in 'n Bloemfonteinse klaskamer opgeplak is nie, het The Sowetan Donderdag berig.
"Hulle kan dit maar doen, dit skok my nie meer nie," het Malema glo gesê. "Ons is daagliks blootgestel aan die harde werklikheid van apartheid. As jy 'n rassistiese houding toon, mors ek nie my tyd nie. Ek hanteer dit dadelik, omdat ek weet dit is hoe hulle grootgemaak is."
Volgens die Sowetan sê Malema verder Suid-Afrikaners moet 'n houding van "spring of gedra jou" teenoor rassiste handhaaf.
Die Suid-Afrikaanse Menseregtekommissie (MRK) het Maandag gesê hy ondersoek bewerings van rassisme by 'n skool in die Vrystaat. "Daar was klagtes dat van die kinders in die skool k****** genoem is," het Isaac Mangena, woordvoerder vir die MRK, gesê.
Leonard McKay, 'n graad 6 en 7 onderwyser aan die Wilgehof Primêre Skool, vertoon glo ook die ou Suid-Afrikaanse vlag in sy klaskamers as deel van sy "lesse". Hy het glo ook na bewering Malema se foto onder die foto van die apie geplak. Volgens die Sowetan verskyn die woorde: "Primitiewe breine laat apies slegs toe om vreemde uitdrukkings te maak wanneer hulle wil praat," onderaan die foto van die apie.
Die MRK sê hy het 'n inspeksie by die skool gedoen nadat 'n wit leerling se ouer 'n klag gelê het. Die SA Demokratiese Onderwysersunie (Sadtu) het Woensdag gesê rassisme is volop in Vrystaatse skole en versoek dat 'n ondersoek uitgevoer moet word oor rassisme in skole in die provinsie.
Die Sowetan berig verder Howard Ndaba, die woordvoerder van die Vrystaatse onderwysdepartement, het gesê McKay is tydelik geskors hangende die uitkoms van 'n ondersoek.
Bloemfontein Julius Malema Wilgehof
Askies hy is die grootste rasis, as hy tolerance vir sy medemens getoon het sou die met die denke om verder te dink hom omhels het, maar hy en sy tiepe stoot net mense in suid afrika verder uit mekaar uit. Ek is baie oop vir baie dinge maar ek werk met sy tiepe en ek word automaties as rasis gesien omdat ek wit is, ek dink baie wit mense kan verby kleur sien maar baie swartes kan nie as gevolg van apartheid, plaas hul kyk na europese lande en hoeveel mense hul manier van dinge sien verander het, asof… Lees meer »